પરંતુ વૈવિધ્યના નામે કેનેડાના વડાપ્રધાને ભારત જઈને વેશ કાઢ્યા તેની ટીકા પણ થઈ. વેશ કાઢવા સુધી વાંધો ના આવ્યો હોત, પણ અવગણના છતાં આખું અઠવાડિયું તેમણે ભારતમાં વીતાવ્યું તેની પણ ટીકા થઈ છે. આખું અઠવાડિયું તેમણે મજા જ કરી. પરિવાર સાથે હર્યાફર્યા અને પિકનિક મનાવી, દેશની તીજોરીના ખર્ચે. ભારતમાં તેમના પ્રવાસનો વિવાદ થશે તે વાત અજાણી નહોતી. ખાલિસ્તાનીઓનું ખુલ્લું સમર્થન ટ્રુડોનો પક્ષ કરતો આવ્યો છે. તેમ છતાં અઠવાડિયાના પ્રવાસનું કેમ આયોજન થયું તે ઘણાને સમજાયું નથી.